"...Stefa Zdrowia egzystuje w taki pieknej zogrodzie...”. fot. FJD
"...to uwidzymy eszcze dwa szyldy...". fot. FJD
Dzisio Wóm zaś poczytóm po naszymu opowiadanie "Złodzieje czasu" Henryka Jasiczka, z książki "Humoreski Beskidzkie". fot. FJD
"Gdo sie za swój jynzyk wstydzi takim niech sie każdy brzidzi".
cd. słownika:
blafnóć - palnąć głupotę
Blafnył dzisio pore razy i uż go móm doś.
blajchować - wybielać płótno na słońcu
SZPACYRKYM PO CIESZYNIE
"Moja ty słodko cieszyńsko mowo
Kapke mi ta cycha zeżółkła i muszym jóm blajchować.
być zawsze do prawjynio gotowo
a jak cie uż żodyn nie bydze rozumioł
to jyny wiater bydzie po naszymu szumioł"
Pożyjóm sto roków
Jak sie wóm podarziło pozbyć dyrbanio wolantym i s uśmiychniyntóm gymbóm wyderziliście s autym ku Biylsku to mocie szczynści, bo niekierzi musieli zaroz sie wedla zastawić u autowego elektrykorza. Dzisio taki elektrykorz to mo lekóm robotem bo zapnie auto do kómputera i uż wszecko wiy. Kiejsi to musioł pomacać wszecki dróty a i to eszcze nie było zicher czy tyn feler nóndzie. Nejgorzij je dzisio s tóm elektrykóm jak auto zamoknie to żodyn fachman łod tej elektryki ani nie dychnie. A dzisio fórt s niebiesiech co chwila leci jakosi szudera s krupami i jak eszcze stanymy kansi niżyj to za chwilym tam kaj była cesta bydymy stoć w potoku abo rzyce. Niekiere kszefty co uwidzymy dalij mojóm uż ganc fajne miana ale trzeja moc sie nakłopocić coby na to prziś co zaś łóni chcóm nóm wciś. Dejmy na to tako “Strefa Zdrowia” egzystuje w taki pieknej zogrodzie i wyglóndo na to, że wszecko co je za płotym to je chore a tam w postrzodku ty paniczki co sie bydóm wygibać pożyjóm sto roków. Ta sterfa mo piyńć rozmajtych tajli co mogymy poczytać na wielki płachcie kiero stoji przed bramkóm. O chłopach sie tam żodyn ani nie zajónknył bo możne,że całym tym kszeftym rzóndzóm baby. Uznały isto, że chłopóm żodno strefa zdrowio ni ma do niczego potrzebno bo lepszyj coby rychlij umiyrali i na staroś nie dopalowali swoich paniczek. Jak wlezymy do tej zogrody kaj je ta “Stefa Zdrowia” to uwidzymy eszcze dwa szyldy na kierych wubec sie nie wyznocie i ani sie nie dowiycie co tam robióm i czym kszefcóm. Isto to nima nic wielkigo bo ty chwolidła na tym balkónie majóm taki maluśki coby możne żodyn ich tam nie dopalowoł bo robotem majóm kaj indzij.
A teraz zaś fajny wic:
- Francek je to prowda żeś sie łożynił?
- Ja to je prowda!
- To musisz być isto szczynśliwy?
- Żebyś wiedzioł. Muszym!
Mjyjcie sie wszedcy dobrze i wiesiołego popióntku.
Dzisio Wóm zaś poczytóm po naszymu opowiadanie "Złodzieje czasu" Henryka Jasiczka, z książki "Humoreski Beskidzkie".
pol_Latn szl_Latn szl_Latn szl_Latn pol_Latn hrv_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn